Deeltydse Dosent in Entrepreneurskap & Kleinsakebestuur - Werknet
Akademia is 'n private hoëronderwysinstelling in Centurion en het tans 'n deeltydse pos vir die eerste semester vir 'n dosent in onderskeidelik Entrepreneurskap en Kleinsakebestuur in die Fakulteit Ekonomiese en Bestuurswetenskappe beskikbaar. Om vir die pos te kwalifiseer moet 'n kandidaat oor goeie taalvermoë in akademiese Afrikaans beskik, ten minste drie jaar ervaring in hoër onderwys hê, en oor 'n BComHons in Ondernemingsbestuur of ander relevante dissipline met Entrepreneurskap of Innovasie of soortgelyke module as deel van voorgraadse of nagraadse kwalifikasie beskik.
Dit sal tot die kandidaat se voordeel strek indien hulle reeds besig is met verdere nagraadse studies in Ondernemingsbestuur of 'n verwante dissipline. Ervaring in afstandonderrig, blootstelling aan en vorige gebruik van onderwystegnologie, kennis van en kundigheid in die elektroniese onderrig-en-leer-omgewing, praktykervaring, gepubliseerde akademiese artikels, en ervaring in die ontwikkeling van studiemateriaal sal in kandidate se guns tel.